Document ID: 32007D0383

KOMISSION PÄÄTÖS,
tehty 1 päivänä kesäkuuta 2007,
maaseudun kehittämiseen myönnettävän yhteisön tuen vuosittaisesta jakautumisesta jäsenvaltioille 1 päivästä tammikuuta 200731 päivään joulukuuta 2013 ulottuvalla kaudella tehdyn päätöksen 2006/636/EY muuttamisesta
(tiedoksiannettu numerolla K(2007) 2274)
(2007/383/EY)
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon Euroopan maaseudun kehittämisen maatalousrahaston (maaseuturahaston) tuesta maaseudun kehittämiseen 20 päivänä syyskuuta 2005 annetun neuvoston asetuksen (EY) N:o 1698/2005 (1) ja erityisesti sen 69 artiklan 4 kohdan,
sekä katsoo seuraavaa:
(1)
Maaseudun kehittämiseen myönnettävän yhteisön tuen määrästä 1 päivästä tammikuuta 200731 päivän joulukuuta 2013 ulottuvalla kaudella, sen jakautumisesta eri vuosille ja lähentymistavoitealueille keskitettävästä vähimmäismäärästä 19 päivänä kesäkuuta 2006 tehdyssä neuvoston päätöksessä 2006/493/EY (2) vahvistettuun kokonaismäärään sisältyvät Bulgariaa ja Romaniaa koskevat määrät.
(2)
Komission päätöksessä 2006/636/EY (3) vahvistetaan maaseudun kehittämiseen myönnettävän yhteisön tuen jakautuminen jäsenvaltioille 1 päivästä tammikuuta 200731 päivään joulukuuta 2013 ulottuvalla kaudella ottaen huomioon myös komission päätöksellä 2006/410/EY (4) ja komission päätöksellä 2006/588/EY (5) maaseuturahastoon tehdyt siirrot.
(3)
Päätökseen 2006/636/EY eivät sisälly Bulgarian ja Romanian määrät. Näiden maiden liityttyä Euroopan unioniin 1 päivänä tammikuuta 2007 päätöstä 2006/636/EY on muutettava näille maille maaseudun kehittämiseen myönnettävän yhteisön tuen sisällyttämiseksi vuotuiseen jakautumaan.
(4)
Bulgarian ja Romanian liittymisasiakirjan 34 artiklan 2 kohdassa mainitaan näille maille EMOTR:n tukiosastosta maaseudun kehittämiseen vuosiksi 2007-2009 osoitettava määrä. Tämän määrän vuotuinen ja jäsenvaltiokohtainen jakautuma esitetään Bulgarian ja Romanian liittymissopimuksen päätösasiakirjan II osan (julistukset) A jakson 4 kohdassa mainitussa julistuksessa. Liittymisasiakirjan liitteessä VIII olevan I jakson E kohdan mukaisen täydentävää suoraa tukea koskevan toimenpiteen moitteettoman täytäntöönpanon varmistamiseksi on tarpeen esittää nämä määrät käypinä hintoina päätöksen 2006/636/EY liitteessä vahvistetussa taulukossa ”Maaseudun kehittämiseen myönnetyn yhteisön tuen jakautuminen jäsenvaltioille 2007-2013”.
(5)
Sen vuoksi päätöstä 2006/636/EY olisi muutettava,
ON TEHNYT TÄMÄN PÄÄTÖKSEN:
1 artikla
Korvataan päätöksen 2006/636/EY liite tämän päätöksen liitteellä.
2 artikla
Tätä päätöstä sovelletaan 1 päivästä tammikuuta 2007.
3 artikla
Tämä päätös on osoitettu kaikille jäsenvaltioille.
Tehty Brysselissä 1 päivänä kesäkuuta 2007.

Labels: 18
15
19
5